***Приложение 3***

**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ**

**ПО**

**ОПЕРАТИВНА ПРОГРАМА**

**„ИНОВАЦИИ И КОНКУРЕНТОСПОСОБНОСТ” 2014-2020**

BG16RFOP002-2.089

„Подкрепа за малки предприятия с оборот над 500 000 лв. за преодоляване на икономическите последствия от пандемията COVID-19“

Приоритетна ос 2 „Предприемачество и капацитет за растеж на МСП“

Инвестиционен приоритет 2.2 „Капацитет за растеж на МСП”

**I. Критерии за оценка на административното съответствие и допустимостта на кандидата и проектното предложение:**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Източник на проверка** |
|  | Формулярът за кандидатстване е подаден по електронен път чрез системата ИСУН 2020 и е подписан с валиден КЕП от лице, което е официален представляващ на кандидата и е вписан като такъв в ТР и Регистъра на ЮЛНЦ, или от упълномощено от него лице.  В случаите, когато кандидатът се представлява само заедно от няколко физически лица, проектното предложение се подписва от всяко от тях при подаването. |  |  |  | *Търговски регистър и регистъра на ЮЛНЦ[[1]](#footnote-2)*  *ИСУН 2020*  *Изрично пълномощно за подаване на проектното предложение (Приложение 2)* |
|  | Изрично пълномощно за подаване на проектното предложение - попълнено по образец (Приложение 2) и прикачено в ИСУН 2020. |  |  |  | *Изрично пълномощно за подаване на проектното предложение (Приложение 2)*  *Търговски регистър и регистъра на ЮЛНЦ* |
|  | Декларация, че кандидатът е запознат с Условията за кандидатстване и Условията за изпълнение – попълнена по образец (Приложение 1) и прикачена в ИСУН 2020. и/или са декларирани обстоятелствата в т. 6 „E-ДЕКЛАРАЦИИ“ на Формуляра на кандидатстване (в зависимост от избрания начин на подаване на проектното предложение)  *Декларацията се попълва и подписва от* ***ВСИЧКИ*** *лица,* *които са официални представляващи на кандидата и са вписани като такива в ТР и Регистъра на ЮЛНЦ (вкл. прокурист/и, ако е приложимо), независимо дали се представляват заедно и/или поотделно.* |  |  |  | *Декларация, че кандидатът е запознат с Условията за кандидатстване и Условията за изпълнение (Приложение 1)/ Формуляр за кандидатстване, т.6 „Е-Декларации“* |
|  | Оборотна ведомост за избраните три месеца от 2020/2021 г. (предхождащи месеца на кандидатстване) и съответстващите им за 2019/2020 г., от които да е виден оборотът на предприятието от икономическата дейност/и, освободена/и от регистрация по ЗДДС – подписани на хартиен носител от съставител, утвърдени от лице, което е официален представляващ на кандидата и е вписан като такъв в ТР и Регистъра на ЮЛНЦ - сканирани и прикачени в ИСУН 2020.  *В случаите, когато кандидатът се представлява само заедно от няколко физически лица, ведомостите се подписват/утвърждават от всяко от тях.*  *Оборотната ведомост е приложима само за предприятия, които осъществяват икономическа дейност/и (основна или допълнителна), която е освободена от регистрация по ЗДДС.* |  |  |  | *Оборотна ведомост за избраните три месеца от 2020/2021 г..* *(предхождащи месеца на кандидатстване) и съответстващите им за 2019/2020 г., от които да е виден оборотът на предприятието от икономическата дейност/и, освободена/и от регистрация по ЗДДС* |
|  | Пояснителна информация към Справката-декларация за ДДС - подписана на хартиен носител от съставител и утвърдена от лице, което е официален представляващ на кандидата и е вписан като такъв в ТР и Регистъра на ЮЛНЦ, сканирана и прикачена в ИСУН 2020.  *В случаите, когато кандидатът се представлява само заедно от няколко физически лица, пояснителната информация се подписва/утвърждава от всяко от тях.*  *Пояснителната информация към Справката-декларация за ДДС е приложима само в следните случаи:*  *- когато кандидатът имат включени в клетка 11 от Справката-декларация за ДДС данъчна основа при отложено начисляване на ДДС при внос;*  *- когато кандидатът има включени в клетка 19 от Справката-декларация за ДДС данъчни основи на осъществени от предприятието освободени вътреобщностни придобивания.* |  |  |  | *Пояснителна информация към Справката-декларация за ДДС* |
|  | Кандидатът е юридическо лице или едноличен търговец, регистриран съгласно Търговския закон или Закона за кооперациите. |  |  |  | *Търговски регистър и регистъра на ЮЛНЦ*  *Формуляр за кандидатстване, т. 1 „Данни за кандидата“* |
|  | Кандидатът има две приключени финансови години (2018 г. и 2019 г.) преди датата на обявяване на процедурата, в рамките на които е извършвал стопанска дейност. |  |  |  | *Търговски регистър и регистъра на ЮЛНЦ*  *Служебна проверка от НСИ/Мониторстат относно наличието на активност на предприятието-кандидат* |
|  | Кандидатът е малко предприятие съгласно Закона за малките и средни предприятия и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36). |  |  |  | *Формуляр за кандидатстване, т. 1 „Данни за кандидата“* |
|  | Реализираният оборот[[2]](#footnote-3) от кандидата през 2019 г. е равен на или надвишаващ 500 000 лв. |  |  |  | *Служебна проверка от НАП относно оборота за 2019 г.* |
|  | Кандидатът е регистрирал общо за три, избрани от него месеца в периода от 01.02.2020г. до месеца, предхождащ месеца на кандидатстване, средноаритметичен спад от поне 20% спрямо средноаритметичния оборот за същите три месеци за 2019/2020 г.[[3]](#footnote-4) |  |  |  | *Декларация, че кандидатът е запознат с Условията за кандидатстване и Условията за изпълнение (Приложение 1), Раздел 4 „Декларация за финансовите данни“/ Формуляр за кандидатстване, т.6 „Е-Декларации“*  *Служебна проверка от НАП относно оборота на посочените от кандидата три календарни месеца от 2020/2021 г. и оборота за съответните месеци от 2019/2020 г.*  *Оборотна ведомост за избраните три месеца от 2020/2021 г. и съответстващите им за 2019/2020 г.,* *от които да е виден оборотът на предприятието от икономическата дейност/и, освободена/и от регистрация по ЗДДС (ако е приложимо)*  *Пояснителна информация към Справката декларация за ДДС (ако е приложимо)* |
|  | Кандидатът НЕ е предприятие, което към 31 декември 2019 г. е обект на процедура по колективна несъстоятелност съгласно националното право или е получавало помощ за оздравяване или помощ за преструктуриране.  *Неприложимо когато към момента на предоставяне на помощта кандидатът вече не е обект на процедура по колективна несъстоятелност съгласно националното право и не е получило помощ за оздравяване[[4]](#footnote-5) или помощ за преструктуриране[[5]](#footnote-6)* |  |  |  | *Декларация, че кандидатът е запознат с Условията за кандидатстване и Условията за изпълнение (Приложение 1), Раздел 4 „Декларация за финансовите данни“/ Формуляр за кандидатстване, т.6 „Е-Декларации“*  *Служебна проверка:*  *- в Търговския регистър и регистъра на ЮЛНЦ,*  *-в Публичен регистър на Европейската комисия:* [*https://ec.europa.eu/competition/elojade/isef/index.cfm?clear=1&policy\_area\_id=3*](https://ec.europa.eu/competition/elojade/isef/index.cfm?clear=1&policy_area_id=3) |
|  | Кандидатът не попада, под което и да е от условията, изброени в общите критерии за недопустимост на кандидатите от Условията за кандидатстване по настоящата процедура, а именно:  a) са обявени в несъстоятелност;  б) са в производство по несъстоятелност;  в) са в процедура по ликвидация;  г) са сключили извънсъдебно споразумение с кредиторите си по смисъла на чл. 740 от Търговския закон;  д) са преустановили дейността си;  е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;  ж) са лишени от правото да упражняват определена професия или дейност съгласно законодателството на държавата, в която е извършено деянието;  з) са сключили споразумение с други лица с цел нарушаване на конкуренцията, когато нарушението е установено с акт на компетентен орган;  и) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;  й) имат публични задължения по чл. 162, ал. 2, т. 1 (за данъци, акцизи, мита, задължителни осигурителни вноски и други вноски за бюджета) и т. 7 (по влезли в сила наказателни постановления) от Данъчно-осигурителния процесуален кодекс преди 1 януари 2020 г., установени с влязъл в сила акт на компетентен орган, които не са отсрочени, разсрочени или обезпечени.;  к) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;  л) лицата, които представляват кандидата са правили опит да:  i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или  ii) получат информация, която може да им даде неоснователно предимство в процедурата за предоставяне на безвъзмездна финансова помощ.  м) лицата, които представляват кандидата са осъждани с влязла в сила присъда за:  i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;  ii) престъпление, аналогично на тези по горната хипотеза, в друга държава членка или трета страна;  н) за лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;  о) е налице неравнопоставеност в случаите по чл. 44, ал. 5 от Закона за обществени поръчки (ЗОП);  п) е установено, че:  i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  ii) не са предоставил изискваща се информация, свързана с удостоверяване липсата на основания за отстраняване или изпълнението на критериите за подбор. |  |  |  | *Формуляр за кандидатстване, т. 1 „Данни за кандидата“,*  *Декларация, че кандидатът е запознат с Условията за кандидатстване и Условията за изпълнение (Приложение 1), Раздел 1 „Декларация по чл. 25, ал. 2 от Закона за управление на средствата от Европейските структурни и инвестиционни фондове и чл. 7 от пмс 162/2016 г.“/ Формуляр за кандидатстване, т.6 „Е-Декларации“* |
|  | Кандидатът не е предприятие, спрямо което е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране. |  |  |  | *Декларация, че кандидатът е запознат с Условията за кандидатстване и Условията за изпълнение (Приложение 1), Раздел 2 „Декларация, че кандидатът е запознат с Условията за кандидатстване и Условията за изпълнение“/ Формуляр за кандидатстване, т.6 „Е-Декларации“* |
|  | Кандидатът не е предприятие, кандидатстващо за финансиране на икономическа дейност, попадаща в обхвата на Приложение I към Договора за създаване на европейската общност (Приложение 4 към Условията за кандидатстване). |  |  |  | *Формуляр за кандидатстване, т. 1 „Данни за кандидата“,*  *Приложение I към Договора за създаване на европейската общност (Приложение 4)*  *Служебна проверка от НСИ/Мониторстат*  *КИД 2008 (Приложение 5)* |
|  | Кандидатът не е предприятие, кандидатстващо за финансиране на дейности за преработка и/или маркетинг на горски продукти. |  |  |  | *Формуляр за кандидатстване, т. 1 „Данни за кандидата“*  *Служебна проверка от НСИ/Мониторстат*  *КИД 2008 (Приложение 5)* |
|  | Кандидатът не е предприятие, кандидатстващо за финансиране на икономическа дейност, която съгласно КИД 2008 (Приложение 5) попада в Сектор С - код на икономическа дейност 10 „Производство на хранителни продукти” и код 11 „Производство на напитки”, както следва:   * 10.1 „Производство и преработка на месо; производство на месни продукти, без готови ястия”; * 10.2. „Преработка и консервиране на риба и други водни животни, без готови ястия”; * 10.3 „Преработка и консервиране на плодове и зеленчуци, без готови ястия”; * 10.4. „Производство на растителни и животински масла и мазнини”; * 10.5. „Производство на мляко и млечни продукти”; * 10.6 „Производство на мелничарски продукти, нишесте и нишестени продукти”; * 10.81. „Производство на захар”; * 10.83 „Преработка на кафе и чай”; * 10.84. „Производство на хранителни подправки и овкусители“; * 10.91 „Производство на готови храни за животни”; * 11.02. „Производство на вина от грозде”; * 11.03. „Производство на други ферментирали напитки”; * 11.06. „Производство на малц”. |  |  |  | *Формуляр за кандидатстване, т. 1 „Данни за кандидата“*  *Служебна проверка от НСИ, Мониторстат*  *КИД 2008 (Приложение 5)* |
|  | Кандидатът не е предприятие, кандидатстващо за финансиране на икономическа дейност в сектор рибарство и аквакултури, уредени с Регламент (ЕС) № 1379/2013. |  |  |  | *Формуляр за кандидатстване, т. 1 „Данни за кандидата“*  *Служебна проверка от НСИ, Мониторстат*  *КИД 2008 (Приложение 5)* |
|  | Кандидатът не е предприятие, кандидатстващо за финансиране на икономическа дейност, попадаща във финансовия сектор (сектор К „Финансови и застрахователни дейности“ съгласно КИД-2008) или в раздел 92 „Организиране на хазартни игри“ съгласно КИД-2008. |  |  |  | *Формуляр за кандидатстване, т. 1 „Данни за кандидата“*  *Служебна проверка от НСИ, Мониторстат*  *КИД 2008 (Приложение 5)* |
|  | Кандидатът не е предприятие, кандидатстващо за финансиране на икономическа дейност, свързана с производството, обработката и продажбата на тютюн и тютюневи изделия съгласно чл. 3, ал.3 на Регламент (ЕС) № 1301/2013. |  |  |  | *Формуляр за кандидатстване, т. 1 „Данни за кандидата“*  *Служебна проверка от НСИ, Мониторстат*  *КИД 2008 (Приложение 5)* |
|  | Проектът е в съответствие с хоризонталните политики, залегнали в чл. 7 и чл. 8 на Регламент (ЕС) № 1303/2013 на Европейския парламент и на Съвета:  • Равнопоставеност и недопускане на дискриминация - насърчаване на равните възможности за всички, включително възможностите за достъп за хора с увреждания чрез интегрирането на принципа на недопускане на дискриминация.  • Устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. |  |  |  | *Декларация, че кандидатът е запознат с Условията за кандидатстване и Условията за изпълнение (Приложение 1), Раздел 2 „Декларация, че кандидатът е запознат с Условията за кандидатстване и Условията за изпълнение“/* *Формуляр за кандидатстване, т.6 „Е-Декларации“* |

**При несъответствие с изискванията по т. 1– 20 проектното предложение се отхвърля.**

Допълнително следва да се има предвид, че по отношение на документите по т. 1 – 4 (ако са приложими) е предвидена възможност за изискване, но ако след изискване не бъдат предоставени от кандидата или са представени, но не съгласно изискванията, проектното предложение се отхвърля.

В рамките на настоящата процедура кандидатите могат да подадат само едно проектно предложение. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.

**II. Критерии за техническа и финансова оценка**

|  |  |  |
| --- | --- | --- |
| **Критерии** | **Макс. брой точки** | **Източник на проверка** |
| **1. Коефициент на рентабилност на EBITDA за 2018 г. и 2019 г.** | **10** | ***Коефициент на рентабилност на EBITDA*** *= [Раздел А, т. I “Приходи от оперативна дейност”, ред „Общо за група I”, код (15000) от приходната част на ОПР за съответната финансова година* ***минус*** *(Раздел А, т. I “Разходи за оперативна дейност”, ред „Общо за група I”, код (10000) от разходната част на ОПР за съответната финансова година* ***минус*** *„Разходи за амортизация и обезценка на дълготрайни материални и нематериални активи”, код (10410) от разходната част на ОПР за съответната финансова година)]* ***делено*** *на ред „Нетни приходи от продажби“ от приходната част на ОПР за съответната година (код 15100).*  *Коефициент на рентабилност на EBITDA за 2018 и 2019 г. се изчислява като средноаритметично от изчислените стойности на коефициента за двете години т.е. (Коефициентът за 2018 г.* ***плюс*** *Коефициентът за 2019 г.)* ***делено*** *на 2.* |
| Коефициентът на рентабилност на EBITDA на предприятието е ≥ 0,20 | 10 |  |
| Коефициентът на рентабилност на EBITDA на предприятието е ≥ 0,182 и < 0,20 | 9 |  |
| Коефициентът на рентабилност на EBITDA на предприятието е ≥ 0,164 и < 0,182 | 8 |  |
| Коефициентът на рентабилност на EBITDA на предприятието е ≥ 0,146 и < 0,164 | 7 |  |
| Коефициентът на рентабилност на EBITDA на предприятието е ≥ 0,128 и < 0,146 | 6 |  |
| Коефициентът на рентабилност на EBITDA на предприятието е ≥ 0,11 и < 0,128 | 5 |  |
| Коефициентът на рентабилност на EBITDA на предприятието е ≥ 0,092 и < 0,11 | 4 |  |
| Коефициентът на рентабилност на EBITDA на предприятието е ≥ 0,074 и < 0,092 | 3 |  |
| Коефициентът на рентабилност на EBITDA на предприятието е ≥ 0,057 и < 0,074 | 2 |  |
| Коефициентът на рентабилност на EBITDA на предприятието е ≥ 0,04 и < 0,057 | 1 |  |
| Коефициентът на рентабилност на EBITDA на предприятието е < 0,04 | 0 |  |
| **2. Коефициент на разходите за данъци спрямо реализираните приходи за 2018 г. и 2019 г.** | **10** | ***Коефициент на разходите за данъци спрямо реализираните приходи за съответната година*** *= [Отчет за приходите и разходите за 2018 г. и 2019 г., ред „Разходи за данъци от печалбата“ (код 14200)* ***плюс*** *ред „Други данъци, алтернативни на корпоративния данък“ (код 14300) от разходната част на ОПР)]* ***делено на***  *ред „Общо за група I” (код 15 000) от приходната част на ОПР.*  *Коефициентът за 2018 г. и 2019 г. се изчислява като средноаритметично от коефициентите за двете години т.е. (Коефициентът за 2018 г.* ***плюс*** *Коефициентът за 2019 г.)* ***делено*** *на 2.*  *Коефициентът се изчислява в проценти.* |
| Коефициентът на разходите за данъци спрямо реализираните приходи е ≥ 3 % | 10 |  |
| Коефициентът на разходите за данъци спрямо реализираните приходи е ≥ 2,67% и < 3% | 9 |  |
| Коефициентът на разходите за данъци спрямо реализираните приходи е ≥ 2,33% и < 2,67% | 8 |  |
| Коефициентът на разходите за данъци спрямо реализираните приходи е ≥ 2% и < 2,33% | 7 |  |
| Коефициентът на разходите за данъци спрямо реализираните приходи е ≥ 1,67% и < 2% | 6 |  |
| Коефициентът на разходите за данъци спрямо реализираните приходи е ≥ 1,33% и < 1,67% | 5 |  |
| Коефициентът на разходите за данъци спрямо реализираните приходи е ≥ 1% и < 1,33% | 4 |  |
| Коефициентът на разходите за данъци спрямо реализираните приходи е ≥ 0,67% и < 1% | 3 |  |
| Коефициентът на разходите за данъци спрямо реализираните приходи е ≥ 0,33% и < 0,67% | 2 |  |
| Коефициентът на разходите за данъци спрямо реализираните приходи е > 0% и < 0,33% | 1 |  |
| Коефициентът на разходите за данъци спрямо реализираните приходи е ≤ 0% | 0 |  |
| **3. Наличие на пряка връзка между пандемията COVID-19 и спада в оборота на предприятието-кандидат** | **10** | *Формуляр за кандидатстване, т. 5 „Допълнителна информация необходима за оценка на проектното предложение“* |
| 3.1. Представената информация описва ясно връзката между пандемията COVID-19 и спада в оборота на предприятието-кандидат; | 5 |  |
| *Критерият е изпълнен* | 5 |  |
| *Критерият не е изпълнен* | 0 |  |
| 3.2. Ясно са очертани кои елементи от производствения процес/процеса по предоставяне на услугата са най-сериозно засегнати | 3 |  |
| *Критерият е изпълнен* | 3 |  |
| *Критерият не е изпълнен.* | 0 |  |
| 3.3. Описани са ефектите, които ще се постигнат посредством отпуснатата помощ по процедурата, по отношение преодоляване последиците от COVID-19 върху дейността на предприятието кандидат | 2 |  |
| *Критерият е изпълнен* | 2 |  |
| *Критерият не е изпълнен* | 0 |  |
| **В случай че проектното предложение получи „0” точки по критерий 3.1., проектното предложение се отхвърля!** | | |
| ***Максимален брой точки:*** | **30** |  |

|  |  |  |  |
| --- | --- | --- | --- |
| ***№*** | **III. Финансови ограничения и ограничения, произтичащи от Условията за кандидатстване** | **ДА** | **НЕ** |
|  | Кандидатът не е получавал държавна помощ съгласно „Временната рамка за мерки за държавна помощ в подкрепа на икономиката в условията на сегашния епидемичен взрив от COVID-19“, която, заедно с помощта, за която се кандидатства по настоящата процедура, да надхвърля левовата равностойност на 1 800 000 евро[[6]](#footnote-7). |  |  |

В случай че по време на оценката се установи надвишаване на общия размер на заявената безвъзмездна помощ над определения в Условията за кандидатстване максимален праг в съответствие с т. 1 от разделIII. „Финансови ограничения и ограничения, произтичащи от Условията за кандидатстване“, Оценителната комисия служебно го намалява до максимално допустимия размер. В случай че след извършване на служебна корекция размерът на БФП е 0 лв, то проектното предложение се отхвърля. Праговете по т. 1 се проверяват чрез Декларация, че кандидатът е запознат с Условията за кандидатстване и Условията за изпълнение (Приложение 1), раздел 4 „Декларацията за финансовите данни“/Формуляр за кандидатстване, т.6 „Е-Декларации“, като кандидатите носят отговорност за декларираните данни. Проверка по същество на праговете, заложени в т. 3.1. на Временната рамка, ще бъде правена на етап договаряне.

Техническата и финансовата оценка на проектните предложения се извършват чрез директно въвеждане на класирането и мотивите за него в ИСУН.

**В случай че дадено проектно предложение получи „0“ точки по подкритерий 3.1.** **„Представената информация описва ясно връзката между пандемията COVID-19 и спада в оборота на предприятието-кандидат“**, **проектното предложение се отхвърля.**

За проектни предложения, които са получили еднакъв средноаритметичен брой точки на етап „Техническа и финансова оценка“, класирането ще се извърши по следния начин: Проектните предложения ще бъдат класирани съобразно получения брой точки по критерий 2 „Коефициент на разходите за данъци спрямо реализираните приходи за 2018 г. и 2019 г.“. В случай че проектните предложения имат равен брой точки и по този критерий, същите ще бъдат класирани съобразно получения брой точки по критерий 1 „Коефициент на рентабилност на EBITDA за 2018 г. и 2019 г.“.В случай че проектните предложения имат равен брой точки и по този раздел, същите ще бъдат класирани съобразно получения брой точки по критерий 3 „Наличие на пряка връзка между пандемията COVID-19 и спада в оборота на предприятието-кандидат“.

В случай че има равенство по всички гореизброени показатели, проектните предложения ще бъдат класирани по реда на подаването на проектните предложения в ИСУН 2020.

За постигане на достатъчна прецизност и ефективност при оценяване на кандидатите по процедурата при изчисляване на стойностите и показателите по критериите на етап техническа и финансова оценка закръглението ще се извършва до четвъртия знак след десетичната запетая. По отношение на определяне на четвъртия знак след десетичната запетая ще се прилага математическото правило за закръгление, като в случай че петият знак на получената стойност е ≥ 5, четвъртият знак ще се закръглява към по-голямата от него цифра.

**ВАЖНО:** Единствено проектните предложения, **получили минимум 12 точки** на етап „Техническа и финансова оценка”, се класират в низходящ ред съобразно получената оценка като се изготвят отделни списъци за класиране в зависимост от сектора, в който осъществява основната си икономическа дейност предприятието-кандидат. Проектните предложения, които са получили по-малко от 12 точки на етап „Техническа и финансова оценка” се отхвърлят.

За финансиране се предлагат всички или част от проектите по реда на класирането до покриване на размера на бюджета за съответния сектор съгласно КИД-2008, определен в т. 8 от Условията за кандидатстване. В случай че бюджетът по някой от секторите не бъде усвоен, Управляващият орган си запазва правото да пренасочи свободния ресурс към онези сектори, за които не достига наличното финансиране.

В случай че по време на оценката се установи наличие на недопустими разходи, Оценителната комисия служебно премахва/коригира съответните разходи от бюджета на проекта.

Извършените корекции на данни в бюджета не могат да водят до: увеличаване на размера на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности, както и на нарушаване на принципите по чл. 29, ал. 1, т. 1 и 2 от ЗУСЕСИФ.

1. Считано от 27 юли 2020 г. Търговският регистър и Регистърът на ЮЛНЦ се обединява с Имотния регистър в Единен портал за заявяване на електронни административни услуги (portal.registryagency.bg) [↑](#footnote-ref-2)
2. Съгласно посоченото в Годишната данъчна декларация по чл. 92 от ЗКПО (част V, шифър 0100 „Общо приходи“) **или** при еднолични търговци в Годишната данъчна декларация по чл. 50 от ЗДДФЛ (Приложение 2, Част III, шифър 2-3001 „Общо приходи“) [↑](#footnote-ref-3)
3. В случай че в израните от кандидата три месеца се включва/т месец/и от 2021г., то изчислението на спада се изчислява спрямо същият месец от 2020г. Например, в случай че кандидатите включат м. януари 2021г., то спадът се изчислява спрямо м. януари 2020г. [↑](#footnote-ref-4)
4. ако са получили помощ за оздравяване, към момента на предоставянето на помощта съгласно настоящото съобщение те са възстановили заема или са прекратили гаранцията. [↑](#footnote-ref-5)
5. ако са получили помощ за преструктуриране, към момента на предоставяне на помощта съгласно настоящото съобщение те вече не са обект на план за преструктуриране. [↑](#footnote-ref-6)
6. или на **270 000 EUR** на предприятие, извършващо дейност в сектора на рибарството и аквакултурите Съгласно определението в член 2, параграф 1 от Регламент (ЕС) No 717/2014 на Комисията от 27 юни 2014 г. относно прилагането на членове 107 и 108 от Договора за функционирането на Европейския съюз към помощта de minimis в сектора на рибарството и аквакултурите (ОВ L 190, 28.6.2014 г., стр. 45) [↑](#footnote-ref-7)